АҞӘА, жьҭаара 8 - Sputnik. Ҭырқәтәыла жьҭаара 13-16 рзы Амшынеиқәатә Синоп араион аҿы артиллериатә ҽазыҟаҵарақәа шымҩаԥнаго азы жәларбжьаратәи аҳәамҭа НАВТЕКС (Navtex) ҟанаҵеит ҳәа аанацҳауеит РИА Новости, атәыла АМФ аокеанографиа аусбарҭа адыррақәа шьаҭас иҟаҵаны.
Sputnik Ҭырқәтәыла ишаанацҳауа ала, аҩаша, ҭырқәтәылатәи ар урыстәылатәи ЗРК С-400 Амшынеиқәатә провинциа Самсун ахь иианагеит. Амаҵзура иакьыԥхьит акадрқәа арратә транспорт С-400 акомпонентқәа апровинциа Синоп ахь ишымҩаԥнаго.
Ҭырқәтәыла анапхгара иазԥхьагәаҭоу аҽазыҟаҵарақәа иарбанзаалак хҳәаак рзыҟарҵом.
С-400 Ҭырқәтәылаҟа анашьҭразы аиқәшаҳаҭра анапы аҵаҩын 2017 шықәса рзы. Уахь рнагара иалагеит 2019 шықәса рзы. Аилаӡара ахәԥса иартәоит 2,5 миллиард доллар. С-400 "Триумф" иара убасгьы иаархәоит Китаии Индиеи.
С-400 аахәара иахырҟьаны Ҭырқәтәылеи Америкеи еиванагалеит. Вашингтон аилаӡара мап ацәктәуп, уи ацынхәрас америкатәи акомплекс Patriot аашәхә ҳәа иқәгылеит, аха Ҭырқәтәыла уи мап ацәнакит.
Иара убас шәаԥхьар ҟалоит:
-
Ҭырқәтәыла Бырзентәылеи иареи рҳәаахь атанкқәа нанашьҭуеит